CELEX: 31982R1577
Language: el
Date: 1982-06-21 00:00:00
Title: Κανονισμός (EOK) αριθ. 1577/82 τού Συμβουλίου τής 21ης Ιουνίου 1982 γιά τήν άρση τής αναστολής εισαγωγών όλων τών προϊόντων καταγωγής Αργεντινής

Avis juridique important

|

31982R1577

Κανονισμός (EOK) αριθ. 1577/82 τού Συμβουλίου τής 21ης Ιουνίου 1982 γιά τήν άρση τής αναστολής εισαγωγών όλων τών προϊόντων καταγωγής Αργεντινής  

Επίσημη Εφημερίδα αριθ. L 177 της 22/06/1982 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1577/82 ΤΟΥ ΣΥΜΒΟΥΛΙΟΥ  της 21ης Ιουνίου 1982  για την άρση της αναστολής εισαγωγών όλων των προϊόντων καταγωγής Αργεντινής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τον κανονισμό (ΕΟΚ) αριθ. 877/82 του Συμβουλίου της 16ης Απριλίου 1982 για την αναστολή εισαγωγών όλων των προϊόντων καταγωγής Αργεντινής (1), καθώς και τους κανονισμούς (ΕΟΚ) αριθ. 1176/82 (2) και (ΕΟΚ) αριθ. 1254/82 (3), που παρέτειναν την αναστολή αυτή,  Λαμβάνοντας υπό σημείωση τη δήλωση των Υπουργών Εξωτερικών της 21ης Ιουνίου 1982 για την κατάσταση στο νότιο Ατλαντικό,  Εκτιμώντας:  ότι οι διαβουλεύσεις στο πλαίσιο της ευρωπαϊκής πολιτικής συνεργασίας κατέληξαν στην απόφαση ότι πρέπει να παύσουν τα μέτρα αναστολής εισαγωγών όλων των προϊόντων καταγωγής Αργεντινής,  Εχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμοί (ΕΟΚ) αριθ. 877/82, (ΕΟΚ) αριθ. 1176/82 και (ΕΟΚ) αριθ. 1254/82 για την αναστολή εισαγωγών όλων των προϊόντων καταγωγής Αργεντινής προς θέση τους σε ελεύθερη κυκκλοφορία στην Κοινότητα, καταργούνται.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 21 Ιουνίου 1982.  Για το Συμβούλιο  Ο Πρόεδρος  L. TINDEMANS  (1) ΕΕ αριθ. L 102 της 16. 4. 1982, σ. 1.  (2) ΕΕ αριθ. L 136 της 18. 5. 1982, σ. 1.  (3) ΕΕ αριθ. L 146 της 25. 5. 1982, σ. 1.